লিসিপ্রিয়া কাংগুজাম
লিসিপ্রিয়া কাংগুজাম একজন ভারতীয় শিশু পরিবেশ কর্মী। তিনি পৃথিবীর সর্বকনিষ্ঠ পরিবেশ কর্মীদের মধ্যে অন্যতম। তিনি স্পেনের মাদ্রিদে অনুষ্ঠিত জাতিসংঘ জলবায়ু পরিবর্তন সম্মেলন ২০১৯-এ অংশ নেন এবং বিশ্ব নেতৃবৃন্দকে জলবায়ু পরিবর্তন রোধে অবিলম্বে কার্যকর পদক্ষেপ নেওয়ার আহ্বান জানান। ভারতে পরিবেশ দূষণের উচ্চ মাত্রা রোধে নতুন আইন পাশ এবং বিদ্যালয়ের পাঠ্যক্রমে জলবায়ু পরিবর্তনের বিষয়টি অন্তর্ভুক্তির জন্য লিসিপ্রিয়া ২০১৮ সাল থেকে প্রচারণা চালিয়ে যাচ্ছেন।